Helena Sverrisdóttir, reyndasti leikmaður íslenska kvennalandsliðsins í körfubolta, er meidd og fór ekki með liðinu til Rúmeníu þar sem það hefur undankeppni EM á fimmtudag. Í hennar stað kemur hin sautján ára gamla Emma Sóldís Svan Hjördísardóttir.
Íslenska kvennalandsliðið í körfubolta flaug í gær til Búkarest í Rúmeníu þar sem liðið mætir heimakonum í fyrsta leik undankeppni EM á fimmtudag. Reyndasti leikmaður liðsins, Helena Sverrisdóttir, heltist úr lestinni og sat eftir heima.
Helena hefur verið að glíma við meiðsli í hné og ekki spilað síðustu leiki með félagsliði sínu Haukum í úrvalsdeildinni hér heima. Í hennar stað kallaði þjálfarinn Benedikt Guðmundsson inn í hópinn nýliðann Emmu Sóldísi Svan Hjördísardóttur. Hún spilar með Fjölni og hefur skorað 11 stig að meðaltali í leik með liðinu í úrvalsdeildinni það sem af er tímabili. Fyrir voru þrír nýliðar í hópnum; Dagný Lísa Davíðsdóttir, Elísabeth Ýr Ægisdóttir og Anna Ingunn Svansdóttir. Hildur Björg Kjartansdóttir og Isabella Ósk Sigurðardóttir eru meiddar og Sigrún Björg Ólafsdóttir var valin en gat ekki tekið þátt að þessu sinni vegna anna í háskóla í Bandaríkjunum.
Svo skemmtilega vildi til að hópurinn ferðaðist með starfsmönnum og fylgdarteymi KSÍ til Rúmeníu. Karlalandsliðið í fótbolta mætir nefnilega líka Rúmenum á fimmtudag í undankeppni HM. Báðir leikirnir verða sýndir beint á RÚV. Næsti leikur kvennalandsliðsins í undankeppninni er svo hér heima gegn Ungverjum á sunnudag.
Max Verstappen er kominn með nítján stiga forskot á Lewis Hamilton í Formúlu 1-kappakstrinum þegar fjórar keppnir eru eftir af tímabilinu. Hamilton hefur orðið heimsmeistari ökuþóra síðustu fjögur ár og sjö sinnum fagnað þeim titli frá 2008. Keppt var í Mexíkó um helgina og Verstappen sem ekur fyrir Red Bull ræsti þriðji í gær en Hamilton á Mercedes annar. Verstappen átti frábæran dag og tryggði sér í gærkvöldi níunda sigurinn á keppnistímabilinu þegar hann kom í mark rúmum 16 sekúndum á undan Hamilton. Hann nálgast því óðfluga sinn fyrsta heimsmeistaratitil.
Helena Sverrisdóttir, reyndasti leikmaður íslenska kvennalandsliðsins í körfubolta, er meidd og fór ekki með liðinu til Rúmeníu þar sem það hefur undankeppni EM á fimmtudag. Í hennar stað kemur hin sautján ára gamla Emma Sóldís Svan Hjördísardóttir. 